Pročelnica  Upravnog odjela za društvene djelatnosti i lokalnu samoupravu Grada Crikvenice, na temelju članka 29., vezano uz članak 19. Zakona o službenicima i namještenicima u lokalnoj i područnoj (regionalnoj) samoupravi (Narodne novine broj 86/08, 61/11- u nastavku teksta: ZSN), raspisuje
O G L A S
za prijam u službu na određeno vrijeme

u Grad Crikvenicu, Upravni odjel za društvene djelatnosti i lokalnu samoupravu, na radno mjesto: stručni referent za društvene djelatnosti (1 izvršitelj, m/ž), na određeno vrijeme radi obavljanja poslova čiji se opseg privremeno povećao
Služba na određeno ne može postati služba na neodređeno vrijeme, osim ako ZSN-om nije drugačije određeno. Radni odnos za radno mjesto zasniva se na određeno vrijeme i može trajati najduže šest mjeseci i može se produžiti za još šest mjeseci, sukladno čl.28. st. 2. ZSN-a.
Opći uvjeti za prijam u službu su:

–  punoljetnost

–  hrvatsko državljanstvo

– zdravstvena sposobnost za obavljanje poslova radnog mjesta na koje se osoba prima.

Posebni uvjeti:

- srednja stručna sprema društvene ili humanističke struke, 
-najmanje jedna godina radnog iskustva na odgovarajućim poslovima, 
-poznavanje rada na računalu, 
-položen državni stručni ispit.
Na natječaj se mogu javiti osobe oba spola, sukladno čl. 13. Zakona o ravnopravnosti spolova (NN 82/08).
U službu ne može biti primljen kandidat za čiji prijam postoje zapreke iz članaka 15. i 16. ZSN-a.

Za prijam u službu osobe koja je strani državljanin ili osobe bez državljanstva, pored ispunjavanja uvjeta propisanih posebnim zakonom, potrebno je prethodno odobrenje središnjeg tijela državne uprave nadležnog za službeničke poslove.

Radno iskustvo na odgovarajućim poslovima definirano je čl. 13. ZSN-a.

Radnim iskustvom na odgovarajućim poslovima razumijeva se radno iskustvo ostvareno na poslovima netom navedenog stupnja obrazovanja (stručne spreme) i struke. 
Natjecati se mogu i kandidati koji nemaju položen državni stručni ispit, a dužni su ga položiti najkasnije u roku od godine dana od prijama u službu.
Kandidati koji ostvaruju pravo prednosti pri zapošljavanju prema posebnim propisima, dužni su u prijavi na oglas pozvati se na to pravo i imaju prednost u odnosu na sve ostale kandidate samo pod jednakim uvjetima. Da bi ostvarili pravo prednosti pri zapošljavanju, kandidati koji ispunjavaju uvjete za ostvarivanje tog prava, dužni su uz prijavu na natječaj priložiti sve dokaze o ispunjavanju traženih uvjeta, kao i rješenje o priznatom statusu, odnosno potvrdu o priznatom statusu iz koje je vidljivo spomenuto pravo, te dokaz o nezaposlenosti.
Nepravodobne i nepotpune prijave na natječaj neće se razmatrati, niti će podnositelji nepotpunih prijava biti pozivani na dopunu prijave. Osobe koje podnesu nepotpune ili nepravodobne prijave na natječaj ne smatraju se kandidatima prijavljenima na natječaj.

Za kandidate prijavljene na javni natječaj koji ispunjavaju formalne uvjete provest će se testiranje radi provjere znanja i sposobnosti putem pisanog testiranja i intervjua. Ako kandidat ne pristupi testiranju, smatra se da je povukao prijavu na oglas.
Na web-stranici Grada Crikvenice, www.crikvenica.hr naveden je opis poslova i podaci o plaći radnog mjesta koje se popunjava, način obavljanja prethodne provjere znanja i sposobnosti kandidata i iz kojeg područja, te pravni i drugi izvori za pripremanje kandidata za tu provjeru.

Na istoj web-stranici i na oglasnoj ploči Grada Crikvenice, Kralja Tomislava 85, Crikvenica, objavit će se vrijeme održavanja prethodne provjere znanja i sposobnosti kandidata, najmanje pet dana prije održavanja provjere.

Uz prijavu na natječaj kandidati su dužni priložiti dokaze o ispunjavanju uvjeta:

1. životopis,
2. dokaz o stručnoj spremi i struci određenih ovim natječajem (preslika svjedodžbe),
3. dokaz o hrvatskom državljanstvu (preslika domovnice ili preslika osobne iskaznice, putovnice ili vojne iskaznice),
4. presliku potvrde ili elektronički zapis o podacima evidentiranim u matičnoj evidenciji Hrvatskog zavoda za mirovinsko osiguranje o traženom radnom iskustvu,

5. potvrdu poslodavca ili drugi odgovarajući dokaz o radnom iskustvu ostvarenom na poslovima za koje se traži odgovarajuće stručno znanje - poslovi srednje stručne spreme društvene ili humanističke struke, u trajanju od najmanje 1 (jedne) godine -  (preslika ugovora o radu, potvrda poslodavca, rješenja o rasporedu, obrasca prijave na mirovinsko osiguranje i sl. koji sadrži vrstu posla koji je obavljao, uvjet stručne spreme propisan za poslove koje je obavljao i razdoblje u kojem je kandidat obavljao navedene poslove) .

6. uvjerenje da podnositelj nije pod istragom i da se protiv njega ne vodi kazneni postupak, ne starije od tri mjeseca (izvornik ili preslika),
7. preslika uvjerenja o položenom državnom stručnom ispitu,

8. dokaz o informatičkoj naobrazbi (preslika svjedodžbe ili   SEQ CHAPTER \h \r 1potvrda o položenom predmetu informatika ili preslika potvrde o položenom informatičkom tečaju i sl.),
9. vlastoručno potpisana izjava kandidata o nepostojanju zapreka iz članka 15. i članka 16. Zakona o službenicima i namještenicima u lokalnoj i područnoj (regionalnoj) samoupravi (izjavu nije potrebno ovjeravati).
Kandidat koji bude izabran bit će upućen na zdravstveni pregled u svrhu ishodovanja dokaza o zdravstvenoj sposobnosti. Istim dokazom potvrđuje se da izabrani kandidat ispunjava  opće uvjete zdravstvene sposobnosti za obavljanje poslova radnog mjesta na koje se prima. Ako izabrani kandidat ne dostavi dokaz o zdravstvenoj sposobnosti, smatrat će se da ne ispunjava uvjete propisane natječajem.

Prijave na natječaj s dokazima o ispunjavanju uvjeta, dostavljaju se u roku od 8 dana od objave natječaja u Hrvatskom zavodu za zapošljavanje, s naznakom: »Oglas za prijam stručnog referenta za društvene djelatnosti«, na adresu: Grad Crikvenica, Kralja Tomislava 85, 51260 Crikvenica. 
O rezultatima natječaja kandidati će biti obaviješteni u zakonskom roku.

